**Progresul de implementare a Facilității de Creditare a Tinerilor (FCT).**

În perioada a 6 luni de la lansare au fost deja finanțați 87 de antreprenori tineri în sumă totală de circa 55 milioane lei. Programul se implementează prin intermediul Instituțiilor Financiare Participante și s-a extins în 22 de raioane ale țării.

Cele mai multe credite au fost acordate tinerilor antreprenori din UTA Găgăuzia - 15, municipiul Chișinău - 9 și raionul Rîșcani - 9. Suma împrumuturilor acordate tinerilor din UTA Găgăuzia este 15,6 milioane lei, iar celor din municipiul Chișinău și din raionul Rîșcani – câte 3,8 milioane de lei. Ceilalți beneficiari provin din: Anenii Noi, Bălți, Basarabeasca, Călărași, Cantemir, Căușeni, Drochia, Edineț, Glodeni, Hîncești, Ialoveni, Leova, Nisporeni, Orhei, Rezina, Șoldănești, Soroca, Taraclia și Telenești.

Scopul cheltuielilor finanțate sunt legate de procurări a tehnicii agricole, echipamente pentru sisteme de irigare de scară mica, îngrășăminte minerale, utilarea camerelor frigorifice, sere, material săditor, semințe, conectare la rețele electrice și apeduct, utilaje de fabricare a mobilei e.t.c.

Menționăm că Programul a fost lansat cu scopul promovării și încurajării tinerilor antreprenori, creării a noi locuri de muncă, ținând cont de necesitatea acordării sprijinului suplimentar acestora prin reducerea dobânzilor la creditele noi contractate prin băncile comerciale. Astfel, pentru creditele acordate în cadrul Programului, rata dobânzii este redusă cu cel puțin 2 puncte procentuale în raport cu rata dobânzii de referință anuală.

Pentru susținerea tinerilor în cadrul liniei de credit a Programului sunt disponibile resurse suplimentare de circa 65.0 milioane lei, fonduri circulante revolving provenite din împrumuturi externe de stat pentru dezvoltare.

Principalele condiții de eligibilitate pentru tineri și afacerile finanțate sunt:  
- vârsta beneficiarilor potențiali cuprinsă între 18 și 35 ani, la momentul depunerii cererii de credit la Instituțiile Financiare Participante intermediare;  
- suma maximală a unui sub-împrumut - până la 1.5 mln. lei;  
- activitățile eligibile și scopul cheltuielilor finanțate - mărfuri și servicii, inclusiv capital circulant necesar;  
- tinerii vor deține cel puțin 75 la sută din proprietatea întreprinderii/afacerii;  
- beneficiari pot fi persoane fizice și juridice înregistrate pe teritoriul Republicii Moldova.

Reamintim, că pentru contractarea creditelor avantajoase ale Programului, tinerii trebuie să se adreseze următoarelor Instituțiile Financiare Participante cu care Ministerul Finanțelor a semnat contracte de intermediere financiară:

1. BC “Moldova-Agroindbank” S.A.- tel. (022) 303277, 303234, 303222;
2. BC „Mobiasbancă -Groupe Societe Generale” S.A. (022)- tel. 812548, 812425;
3. BC „Moldindconbank” S.A.- tel. (022) 576798, 576839;
4. BC „Fincombank” S.A.-tel. (022) 269816;
5. BC „Energbank” S.A.-tel. (022) 858056;
6. BC „Comertbank” S.A.-tel. (022) 839734, 839737;
7. ÎM OM „Moldcredit” SRL. tel. (022) 549236;
8. BC „ProCredit Bank” S.A. tel. (022) 782498;
9. BC „EuroCreditBank”S.A. tel. (022) 500255.

10. Microinvest tel. (022)801701, 068669979;250025.

**Directoratul Liniei de Credit.** Tel.: (022) 23 82 46; 23 82 48. Ultima actualizate: 01.08.2019